
R O M Â N I A

JUDEŢUL VRANCEA

CONSILIUL  LOCAL

AL MUNICIPIULUI FOCŞANI

H O T Ă R Â R E

privind aprobarea acordării unui sprijin financiar studentei Cîrjan Gabriela Alice,
 în anul II la Masterat Finanţe Corporative şi Afaceri Interne şi Internaţionale 
 - Universitatea Aarhus din Danemarca 
             Consiliul Local al Muncipiului Focşani , judeţul Vrancea , întrunit în şedinţă ordinară;

· Analizând proiectul de hotărâre iniţiat de Primarul Municipiului Focşani, prin care se propune aprobarea acordării unui sprijin financiar studentei Cîrjan Gabriela Alice, în anul II la Masterat Finanţe Corporative şi Afaceri Interne şi Internaţionale  - Universitatea Aarhus din Danemarca şi raportul comun întocmit de Direcţia economică şi Direcţia de resurse umane şi coordonare unităţi subordonate înregistrat la nr. 36319/17.08.2010;
· Văzând  avizul  Comisiei  pentru  buget,  finanţe,  investiţii, liberă initiaţivă economic şi  servicii publice, al Comisiei pentru cultură, sănătate, învăţământ, sport şi tineret şi al Comisiei pentru drepturile omului, culte, relaţii cu cetăţenii, muncă şi protecţie socială;

· Având  în  vedere  adresele d-nei Anghel Mariana, mama d-rei Cîrjan Gabriela Alice, transmise către Primarul Municipiului şi Consiliu Local, înregistrate la nr. 34333/19.07.2010 şi nr. 36319/30.07.2010;  

· În baza art. 36, alin (1), alin. (2),  lit.“b”, alin (4), lit. “a”, precum  şi  în  temeiul art. 45 alin. (2) lit „a” din Legea nr. 215/2001 privind administraţia publică locală, republicată în 2007, cu modificările şi completările ulterioare,

HOTĂRĂŞTE:

           Art.1 (1) Se aprobă acordarea unui sprijin financiar studentei Cîrjan Gabriela Alice, în anul II la Masterat Finanţe Corporative şi Afaceri Interne şi Internaţionale - Universitatea Aarhus din Danemarca în sumă de 4.300 lei, sumă ce va fi alocată pe bază de documente justificative.
                     (2) Suma prevazută la alin (1) va fi alocată din bugetul propriu al Primăriei Municipiului Focşani de la capitolul bugetar „Cultură, recreere şi religie”(67.02), subcapitolul bugetar „Alte servicii în domeniul culturii, recreerii şi religiei”(67.02.50), articolul bugetar „Alte cheltuieli cu bunuri şi servicii” (20.30.30).
           Art.2 Prezenta hotărâre va fi comunicată de către Directia administraţie publică locală compartimentelor, serviciilor şi Primarului Municipiului Focşani, conform legii, care va asigura executarea acesteia prin Direcţia Economică şi Direcţia resurse umane şi coordonare unităţi subordonate.
                  PREŞEDINTE DE ŞEDINŢĂ, 

                      Boboc Tudoriţa Rodica
                                                                         CONTRASEMNEAZĂ:
                                                                                          SECRETARUL MUNICIPIULUI  
                                                                                                          FOCŞANI

                                                                                           Eduard Marian Corhană
Municipiul Focşani, 31 august 2010                                                      

